DPAINT โรดโชว์ออนไลน์ 11 ต.ค.นี้ ฉายภาพธุรกิจ-กลยุทธ์เติบโต
“สีเดลต้า” หรือ DPAINT จัดโรดโชว์ออนไลน์ ชวนนักลงทุน-ประชาชนที่สนใจรับฟังข้อมูลภาพรวมธุรกิจ-กลยุทธ์สร้างการเติบโต ในวันที่ 11 ต.ค.นี้
“สีเดลต้า” หรือ DPAINT จัดโรดโชว์ออนไลน์ ชวนนักลงทุน-ประชาชนที่สนใจรับฟังข้อมูลภาพรวมธุรกิจ-กลยุทธ์สร้างการเติบโต ในวันที่ 11 ต.ค.นี้
6 ต.ค. 2564

นายรณฤทธิ์ ตั้งคารวคุณ ประธานเจ้าหน้าที่บริหาร และนายอรรถพล ตั้งคารวคุณ ประธานเจ้าหน้าที่บริหารด้านการเงิน บริษัท สีเดลต้า จำกัด (มหาชน) หรือ DPAINT ผู้ผลิตและจำหน่ายผลิตภัณฑ์สีทาอาคารรายใหญ่ เตรียมพร้อมเดินหน้านำบริษัทนวัตกรรมสี DPAINT เข้ามาจดทะเบียนในตลาดหลักทรัพย์ mai
ทั้งนี้บริษัทจับมือที่ปรึกษาทางการเงิน พร้อมผู้จัดการการจัดจำหน่ายและรับประกันการจำหน่าย เตรียมการจัดงานโรดโชว์พบนักลงทุนและประชาชนที่สนใจเข้าร่วมรับฟังข้อมูลไฮไลท์ธุรกิจ แผนการเสนอขายหุ้นสามัญเพิ่มทุน และกลยุทธ์การเติบโต ในงาน DPAINT IPO Roadshow จัดขึ้นในวันจันทร์ที่ 11 ตุลาคม 2564 เวลา 13.30 – 15.00 น. ผ่านช่องทางเพจ Facebook : สีเดลต้า ใช้ชีวิตให้ได้มากกว่า และ You Tube : DELTA PAINT โดยสามารถรับชมแบบออนไลน์ได้ที่ https://www.facebook.com/deltapaint และ https://www.youtube.com/channel/UCa-2-RIr94ELqbYs2H9e7sA/featured
